CELEX: 32016D2058
Language: et
Date: 2016-11-23 00:00:00
Title: Komisjoni rakendusotsus (EL, Euratom) 2016/2058, 23. november 2016, millega muudetakse rakendusotsust 2011/777/EL, Euratom, millega lubatakse Rumeenial kasutada käibemaksu-omavahendite baasi arvutamiseks teatavaid ligikaudseid arvestusi (teatavaks tehtud numbri C(2016) 7397 all)

25.11.2016   
            
            
               ET
            
            
               Euroopa Liidu Teataja
            
            
               L 319/38
            
         KOMISJONI RAKENDUSOTSUS (EL, Euratom) 2016/2058,
   23. november 2016,
   millega muudetakse rakendusotsust 2011/777/EL, Euratom, millega lubatakse Rumeenial kasutada käibemaksu-omavahendite baasi arvutamiseks teatavaid ligikaudseid arvestusi
   
      
         (teatavaks tehtud numbri C(2016) 7397 all)
      
   
   (Ainult rumeeniakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 390b kohaselt võib Rumeenia jätkata X lisa B osa punktis 10 loetletud tehingute maksust vabastamist oma riigis ühinemiskuupäeval kehtinud tingimuste kohaselt seni, kuni sama maksuvabastust kohaldatakse mõnes 31. detsembril 2006 ühendusse kuulunud liikmesriigis; kõnealuseid tehinguid tuleb arvesse võtta käibemaksu omavahendite baasi kindlaksmääramisel.
            
         
               (2)
            
            
               Komisjoni rakendusotsusega 2011/777/EL, Euratom (3) lubati Rumeenial kasutada ligikaudseid arvestusi tehingute puhul, millele on osutatud direktiivi 2006/112/EÜ X lisa B osa punktis 10.
            
         
               (3)
            
            
               13. aprilli 2016. aasta kirjas (4) taotles Rumeenia luba kasutada X lisa B osa punktis 10 osutatud tehingute puhul käibemaksu omavahendite baasi arvutamisel kindlat protsendimäära vahebaasist. See protsendimäär on Rumeenias aastaid muutumatuna püsinud. Seepärast tuleks Rumeenial lubada käibemaksupõhiste omavahendite baasi arvutamiseks kasutada kindlat protsendimäära, nagu ta palus oma kirjas.
            
         
               (4)
            
            
               Läbipaistvuse ja õiguskindluse huvides on asjakohane loa kohaldamise tähtaega piirata.
            
         
               (5)
            
            
               Seepärast tuleks rakendusotsust 2011/777/EL, Euratom vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2011/777/EL, Euratom muudetakse järgmiselt.
   
               1)
            
            
               Lisatakse artikkel 1a:
               „Artikkel 1a
               Erandina käesoleva otsuse artiklist 1 lubatakse Rumeenial käibemaksu-omavahendite baasi arvutamisel alates 1. jaanuarist 2016 kuni 31. detsembrini 2020 direktiivi 2006/112/EÜ X lisa B osa punktis 10 osutatud tehingute (reisijatevedu) puhul kasutada protsendimäära 0,15 % vahebaasist.“
            
         
               2)
            
            
               Artikkel 2 asendatakse järgmisega:
               „Artikkel 2
               Käesolevat otsust kohaldatakse alates 1. jaanuarist 2011 kuni 31. detsembrini 2020.“
            
         Artikkel 2
   Käesolev otsus on adresseeritud Rumeeniale.
   
      Brüssel, 23. november 2016
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni 28. novembri 2011. aasta rakendusotsus 2011/777/EL, Euratom, millega lubatakse Rumeenial kasutada käibemaksu omavahendite baasi arvutamisel teatavaid ligikaudseid arvestusi (ELT L 317, 30.11.2011, lk 36).
   
      (4)  Ares(2016)1748164.